વડોદરામાં પૂરની સ્થિતિને પગલે આજવા ડેમના ગેટ બંધ કરીને પાણી છોડવાનું બંધ કરતા શહેરમાં પાણીની સપાટીમાં મામૂલી ઘટાડો થયો છે. બુધવારની રાત્રે 12 વાગે વિશ્વામિત્રિ નદીમાં પણાની સપાટી ઘટીને 33 ફૂટ અને આજે સવારે 7 વાગે 31.6 ફૂટ થઇ છે. આ કારણે આજવા ડેમના દરવાજા ફરી ખોલાયા છે. 11 સપ્ટેમ્બરે સવારે 10 વાગે નદીમાં પાણીની સપાટી 30.30 ફૂટ હતી. વડોદરામાં અમદાવાદ અને સુરત શહેરમાંથી ફોગિંગ મશીન, વધારાનો સ્ટાફ, ટ્રક લાવીને પાણી ઉલેચવાની અને સફાઇની કામગીરી હાથ ધરવામાં આવી છે.